หอยใหญ่มั้ย..?? ร้านเล็กๆ อยู่ในตลาดนัดหัวมุม 
ชื่อร้านสะดุดตา น่าแวะลองชิม ว่าใหญ่จริงรึเปล่า 

 ร้านสไตล์บาร์หอยแบบไทยๆ บรรยากาศบ้านๆ 
รวมมิตรหอยนานาชนิด หอยนางรมสด หอยแครง 
หอยเชลล์ หอยชักตีน หอยหวาน หอยแมงภู่NZ 

 ทีเด็ดคือ "หอยนางรม" ตัวใหญ่ยักษ์ จากสุราษฯ 
ฝาใหญ่เท่าฝ่ามือ หอยตัวอวบอ้วน เนื้อแน่นเต็มฝา
ตัวละ 80บาท 3ตัว 220บาท มีไซส์ใหญ่พิเศษด้วย
ตัวละ 120บาท เสิร์ฟมาพร้อมเครื่องเคียงแบบไทยๆ
น้ำพริกเผา น้ำจิมซีฟู้ดแซ่บๆ หอมเจียว ยอดกระถิน
หอยสดหวาน กินพร้อมเครื่อง ยิ่งหวานเข้าไปอีก

 ถ้าใครไม่กินของดิบ ก็มีหอยย่าง หอยอบ ให้เลือก
หอยแครงยักษ์ย่าง ที่ทางใต้เค้าเรียก "หอยคราง" 
ตัวใหญ่ เนื้อเยอะ เต็มปากเต็มคำดี หรือหอยเชลล์ 
หอยแมงภู่ ย่างเนย อบชีส ก็รสชาติหอมมันครับ 
 
 สรุปว่าใหญ่ครับ ไม่ผิดหวัง หอยสดดี น้ำจิ้มแซ่บ 
ร้านง่ายๆ คุ้มค่าคุ้มราคา เรื่องหอยใหญ่ วางใจได้ 
มีเครื่องดื่มเย็นๆด้วยนี่จบเลย สายหอยต้องมาครับ